*FORSLAG TIL PRESSEMELDING - NYNORSK
Dette er eit forslag til pressemelding som du kan sende til lokalavisa di. Lag gjerne din eigen versjon, tilpassa lokale forhold. Kanskje du kan samarbeide med ein bygdelags-leiar slik at han uttalar seg i staden for Distriktssenteret? Hugs å oppgi kontaktinfo (namn og telefonnummer) for den som uttalar seg eller står som avsendar.
Hugs også å stryke denne hjelpeteksten – og å endre namn på fila!*

PRESSEMELDING

- Lokal handel sikrar butikk-tilbodet

**Mange nærbutikkar har det tøft på grunn av høge straumprisar og dyrare daglegvarer. – Eg håper at kundane er bevisste på å handle lokalt no. Det er den beste måten du kan sikre butikk-tilbodet ditt, seier avdelingsdirektør Steinar Fredheim i Distriktssenteret.**

Nærbutikkar over heile landet oppfordrar bygdefolk til å handle meir lokalt. Laurdag 15. oktober blir det nasjonal aksjonsdag for lokal handel. [Nærbutikken xx] er ein av butikkane som deltar i kampanjen, som blir arrangert i samarbeid med det statlege Merkur-programmet for distriktsbutikkar.

«Handle lokalt – velg nærbutikken» er slagordet for kampanjen, som fokuserer på kor viktig butikken er både som møteplass, servicesenter og salsstad for daglegvarer. Målet er å redusere handelslekkasje og stimulere til meir lokal handel.

Mange daglegvarebutikkar i Sør-Norge slit med rekordhøge straumprisar. Fleire kjøpmenn frykta at dei må legge ned dersom butikkane ikkje får ei eller anna form for straumstøtte.

Nærbutikkar over heile landet opplever også at kundane har fått dårlegare økonomi og blitt meir opptatt av prisane på daglegvarer. I nokre tilfelle har det ført til at butikken på bygda taper terreng til lågprisbutikkar i kommunesenter.

- Når du handlar lokalt, er du med på å oppretthalde både nærbutikken og eit levande lokalsamfunn. Gjennom denne kampanjen ønskjer vi å takke kundane for at dei sluttar opp om lokalbutikken. Samtidig vil vi utfordre dei som handlar lite lokalt, til å tenkje over kva butikken betyr for bygda og kva konsekvensar det vil ha dersom butikken blir lagt ned, seier avdelingsdirektør Steinar Fredheim i Distriktssenteret som forvaltar Merkur-programmet.

Nærbutikkdagen blir markert på ulike måtar. Dei fleste butikkane tilbyr kaffi og kaker til kundane sine denne dagen. Mange legg opp til ekstra aktivitetar i butikken. Nokre butikkar går ut med spesielle tilbod. Andre nyttar anledninga til å invitere ordføraren på besøk.

[Her kan du leggje inn opplysningar om kva som skal skje i din butikk !]

- Merkur-programmet jobbar for å utvikle daglegvarebutikkar i distrikta slik at dei kan gi eit best mogleg tilbod til kundane sine. Men det er like viktig at folk som bur på bygda, brukar lokalbutikken sin i størst mogleg grad. På den måten kan vi sikre utsette butikkar og skape eit miljø rundt lokalbutikken. Dette er bygdeutvikling gjennom butikkutvikling. Utan butikk er det vanskeleg å få til vekst og tilflytting i ei bygd, seier Steinar Fredheim.

**TIPS:**

**Vi inviterer [namn på avisa] til å ta kontakt med [namn på butikken] for å lage ein reportasje om lokal handel!**

Kontaktpersonar:
[Sett inn namn på kjøpmannen/butikken eller bygdelagsleiar, pluss telefonnummer!]
Steinar Fredheim, avdelingsdirektør i Distriktssenteret tlf. 481 68 274